VIRUS JE OPASNOST ZA SVE, ALI CIJEPLJENI SU IPAK ZAŠTIĆENIJI! 
Zagreb, 21. studenog 2021. 


Znanstvene studije pokazuju - cijepljene osobe manje su podložne zarazi od necijepljenih. Ako se i 
zaraze, rjeđe imaju teški oblik bolesti, akoličina virusa na sluznici kod cijepljenih brže opada te su manje 
u mogućnosti prenijeti zarazu osobama u njihovom okruženju. 


Delta varijanta SARS-CoV-2 trenutno je prevladavajući soj virusa koji se, za razliku od prethodne alfa 
varijante, pokazao puno zaraznijim, brže se širii lakše prenosi. Pridržavanjem epidemioloških mjera poput 
redovitog pranja ruku, nošenja zaštitnih maskiza lice i održavanja razmaka između osoba, kaoi što kraćim 
vremenom zadržavanja u zatvorenim prostorima s više osoba, posebno u ovom hladnijem dijelu godine, 
te cijepljenjem kao do sada dokazano najučinkovitijom mjerom zaštite vlastitog zdravlja sve smo bliži 
konačnom cilju, a to je završetak epidemije. 


Recentna zbivanja u našem okruženju, prije svegau nekim nama susjednim zemljama, te iskustva drugih 
zemalja u dosadašnjem tijeku borbes virusom injegovim posljedicama, kao ijavne raspraveu našoj zemlji, 
potaknule su potrebu da još jednom, radi točnog informiranja, zainteresiranoj javnosti predočimo 
cjelovitu sliku i sve znanstveno dokazane i u praksi potvrđene činjenice, jer samo tako možemo doć do 
istine. 


Analizirane znanstvene studijeičlanci, na koje upućuju poveznice, pokazuju da su cijepljene osobe znatno 
manje podložne zarazi nego necijepljene. Ako se i zaraze, cijepljeni rjeđe razvijaju teški oblik bolesti. 
Također, manje su šanse da cijepljeni prenesu zarazu drugim osobama u okruženju u usporedbi s 
necijepljenima. 


Nizozemska studija! o djelotvornosti cjepiva u sprječavanju transmisije virusa kontaktima u kućanstvu 
pokazuje da će u 63 % slučajeva biti spriječen prijenos virusa s cijepljene oboljele osobe na nekoga od 
ukućanakojije cijepljen, a tek 40 % ako su ukućani necijepljeni. 


Britanska studija“ takođerje pokazala da cijepljene osobe koje obole u manjoj mjerizaražavaju svoje bliske 
kontakte nego necijepljene osobe. Učinkovitost u sprječavanju transmisije vremenom nakon cijepljenja 
opada kod oba cjepiva. 


Zanimljiva su i iskustva zdravstvenih radnika u Škotskoj cijepljenih Pfizerovim ili AstraZeneca cjepivomi. 
Ukućani cijepljenih zdravstvenih radnika su imali 30 % manju šansu zaražavanja 14 dana i više nakon što 
je zdravstveni radnik primio prvu dozu cjepiva, a 54 % manju šansu zaražavanja 14 i više dana nakon što 
je zdravstveniradnik primio drugu dozu cjepiva. 


S druge strane, u jednoj od studija“ objavljenih u Lancetu istraživači su utvrdili da je rizik od zaražavanja 
kućnih kontakata podjednak neovisno o tome je li indeksni slučaj cijepljen ili nije cijepljen. Maksimalna 
količina izlučivanja virusa bila je jednaka kod cijepljenih i necijepljenih oboljelih osoba, međutim brže je 
opadala kod cijepljenih osoba. 


Do sličnog zaključka došli su i autori druge studije? kojisu, usporedbom periodičkih briseva i određivanja 
amplifikacijskih ciklusa _ kod hospitaliziranih pacijenata, našli da cijepljeni i necijepljeni pacijenti 
podjednako veliku količinu virusa izlučuju na vrhuncu zaraznosti, ali se kod cijepljenih osoba količina 
izlučivanja virusa znatno brže smanjuje nego kod necijepljenih. 


Uz navedene, postoje imnoge druge studije* kao i praktična iskustva u različitim sredinama koja pružaju 
dovoljno dokaza da cijepljenje bitno utječe na smanjenje transmisije virusa u populaciji, te da, ako 
cijepljena osoba ipak oboli, ima manju šansu prenijeti infekciju na svoje kontakte nego oboljela 
necijepljena osoba. 


Ta komparativna prednost koju cijepljene osobe imaju s vremenom opada, što se nadoknađuje 
docjepljivanjem. 

